Document ID: 32009D0562

NEUVOSTON PÄÄTÖS,
tehty 13 päivänä heinäkuuta 2009,
metaamin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille myönnettyjen lupien peruuttamisesta (ETA:n kannalta merkityksellinen teksti)
(ETA:n kannalta merkityksellinen teksti)
(2009/562/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan
sekä katsoo seuraavaa:
(1)
Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan asteittain työohjelman mukaisesti.
(2)
Komission asetuksissa (EY) N:o 451/2000 (2) ja (EY) N:o 1490/2002 (3) annetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa on mukana metaami.
(3)
Metaamin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajan ehdottamien käyttötarkoitusten osalta. Lisäksi näissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle, jäljempänä ’EFSA’, asetuksen (EY) N:o 1490/2002 10 artiklan 1 kohdan mukaisesti. Metaamin osalta esittelevä jäsenvaltio oli Belgia, ja kaikki asiaa koskevat tiedot toimitettiin 10 päivänä syyskuuta 2007.
(4)
Jäsenvaltiot ovat tarkastelleet arviointikertomusta vertaistarkasteluna ja EFSA arviointityöryhmässään, ja se on annettu komissiolle 26 päivänä marraskuuta 2008 EFSAn metaamia koskevan tieteellisen kertomuksen muodossa. Jäsenvaltiot ja komissio ovat tarkastelleet kyseistä kertomusta elintarvikeketjua ja eläinten terveyttä käsittelevässä pysyvässä komiteassa, ja komission tarkastelukertomus metaamista valmistui 26 päivänä helmikuuta 2009.
(5)
Kyseisen tehoaineen arvioinnissa tuli esiin joitakin avoimia kysymyksiä, joista johtuen arvioijat eivät pystyneet osoittamaan, että kuluttajien altistumisen taso on hyväksyttävä. Näitä avoimia kysymyksiä olivat erityisesti riittämättömät jäämätutkimukset ja puutteelliset tiedot toksikologisesti merkittävästä N,N′-dimetyylitiourea-epäpuhtaudesta. Lisäksi korkean käyttöasteen vuoksi edellä mainittua epäpuhtautta vapautuu ympäristöön suuria määriä, ja tietojen puuttuminen sen ympäristökäyttäytymisestä antaa aihetta huoleen. Tästä syystä määräajassa toimitettujen tietojen perusteella ei ollut mahdollista määrittää, täyttyvätkö kriteerit metaamin sisällyttämiseksi direktiivin 91/414/ETY liitteeseen I.
(6)
Komissio on pyytänyt ilmoittajaa toimittamaan vertaisarvioinnin tuloksia koskevat huomautuksensa ja ilmoittamaan, aikooko se edelleen esittää tehoainetta koskevan hakemuksensa. Ilmoittajan toimittamat huomautukset on tutkittu huolellisesti. Esitetyistä perusteluista huolimatta edellä mainitut kysymykset ovat kuitenkin jääneet ratkaisematta, ja EFSAlle toimitettujen ja sen asiantuntijakokouksissa arvioitujen tietojen perusteella tehdyt arvioinnit eivät ole osoittaneet, että metaamia sisältävien kasvinsuojeluaineiden voitaisiin odottaa yleisesti täyttävän ehdotetuissa käyttöolosuhteissa direktiivin 91/414/ETY 5 artiklan 1 kohdan a ja b alakohdan vaatimukset.
(7)
Metaamia ei pitäisi tästä syystä sisällyttää direktiivin 91/414/ETY liitteeseen I.
(8)
Toimenpiteitä olisi toteutettava sen varmistamiseksi, että metaamia sisältäville kasvinsuojeluaineille myönnetyt luvat peruutetaan määräajan kuluessa, niitä ei uusita eikä tällaisille tuotteille myönnetä enää uusia lupia.
(9)
Neuvoston saatavilla olevien tietojen perusteella näyttää siltä, että koska ei ole olemassa tehokkaita vaihtoehtoja tietyille rajoitetuille käyttötarkoituksille tietyissä jäsenvaltioissa, tehoaineen käyttöä olisi jatkettava, jotta voidaan kehittää vaihtoehtoja. Siksi on nykyisissä olosuhteissa perusteltua säätää tiukoin ehdoin, joiden tavoitteena on riskien minimoiminen, pitemmästä määräajasta sellaisia rajoitettuja käyttötarkoituksia varten myönnettyjen lupien peruuttamiselle, joita pidetään välttämättöminä ja joille ei näytä olevan nykyisin saatavilla tehokkaita vaihtoehtoja haitallisten organismien torjumiseksi.
(10)
Jäsenvaltioiden myöntämä lisäaika metaamia sisältävien kasvinsuojeluaineiden nykyisten varastojen hävittämiselle, säilyttämiselle, markkinoille saattamiselle ja käytölle olisi rajattava 12 kuukauteen niin, että nykyisiä varastoja voitaisiin käyttää enää ainoastaan yhtenä kasvukautena, millä varmistetaan, että metaamia sisältäviä kasvinsuojeluaineita on viljelijöiden saatavilla 18 kuukauden ajan tämän päätöksen hyväksymisestä.
(11)
Tällä päätöksellä ei rajoiteta mahdollisuutta esittää direktiivin 91/414/ETY 6 artiklan 2 kohdan ja yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008EFSA (4) mukainen hakemus metaamin mahdolliseksi sisällyttämiseksi kyseisen direktiivin liitteeseen I.
(12)
Koska elintarvikeketjua ja eläinten terveyttä käsittelevä pysyvä komitea ei ole antanut asiasta puoltavaa lausuntoa, komissio ei ole voinut antaa aikomiaan säännöksiä neuvoston direktiivin 91/414/ETY 19 artiklassa säädetyn menettelyn mukaisesti,
ON TEHNYT TÄMÄN PÄÄTÖKSEN:
1 artikla
Metaamia ei sisällytetä tehoaineena direktiivin 91/414/ETY liitteeseen I.
2 artikla
Jäsenvaltioiden on varmistettava, että:
1.
metaamia sisältäville kasvinsuojeluaineille myönnetyt luvat peruutetaan viimeistään 13 päivänä tammikuuta 2010;
2.
metaamia sisältäville kasvinsuojeluaineille ei myönnetä lupia eikä niiden lupia uusita tämän päätöksen julkaisemispäivästä lähtien.
3 artikla
1. Poiketen siitä, mitä 2 artiklassa säädetään, liitteessä I olevassa A sarakkeessa mainittu jäsenvaltio voi pitää voimassa metaamia sisältävien kasvinsuojeluaineiden luvat kyseisen liitteen B sarakkeessa mainittuja käyttötarkoituksia varten 31 päivään joulukuuta 2014, edellyttäen, että se noudattaa seuraavia ehtoja:
a)
Se varmistaa, ettei aiheudu haitallisia vaikutuksia ihmisten ja eläinten terveydelle eikä epäsuotavia vaikutuksia ympäristölle.
b)
Se varmistaa, että tällaiset markkinoilla edelleen pidettävät kasvinsuojeluaineet merkitään uudelleen, rajoitettuja käyttöehtoja vastaavasti.
c)
Se määrää asianmukaisista riskinvähentämistä koskevista toimenpiteistä varmistaakseen ihmisten ja eläinten terveyden ja ympäristön suojelemisen.
d)
Se varmistaa, että etsitään vakavasti, erityisesti toimintaohjelmien avulla, vaihtoehtoisia tuotteita tai menetelmiä kyseisiä käyttötarkoituksia varten.
2. Edellä 1 kohdassa säädettyä poikkeusta käyttävä jäsenvaltio ilmoittaa komissiolle 1 kohdan ja erityisesti a-d alakohdan mukaisesti toteutetuista toimenpiteistä kunkin vuoden joulukuun 31 päivään mennessä ja toimittaa vuosittaiset arviot välttämättömiin käyttötarkoituksiin tämän artiklan mukaisesti käytetyn metaamin määristä.
4 artikla
Jäsenvaltioiden direktiivin 91/414/ETY 4 artiklan 6 kohdan säännösten mukaisesti myöntämän lisäajan on oltava mahdollisimman lyhyt.
Edellä olevan 2 artiklan mukaisesti peruutettujen lupien osalta kyseinen lisäaika päättyy viimeistään 13 päivänä tammikuuta 2011.
Sellaisten lupien osalta, jotka on peruutettu 3 artiklan mukaisesti, lisäaika päättyy 31 päivänä joulukuuta 2014.
5 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä heinäkuuta 2009.

Labels: 0
3
6
20